
R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

H O T Ă R Â R E
· privind concesionarea prin licitaţie publică  a suprafeţei de 36,1673 ha teren situat în T 5
Având în vedere:
- referatul de aprobare, înregistrat sub nr.14700/16.08.2023, prin care primarul oraşului propune aprobarea concesionării prin licitaţie publică a suprafeţei de 36,1673 ha teren situat în T 5;
- raportul de specialitate întocmit de compartimentul de resort, înregistrat sub nr.14701/16.08.2023;
- dispoziţiile art. 108 lit. b), art. 303, 306, 307, 310-313 şi 317 din OUG nr. 57/2019 privind Codul administrativ; 
- Hotărârea Consiliului Local nr. 105/25.07.2023 pentru aprobarea Studiului de oportunitate privind concesionarea prin licitaţie publică a suprafeţei de 36,1673 ha teren situat în T 5, cu modificările și completările ulterioare;
-  Extrasele de Carte Funciară  pentru numărele cadastrale 25791, 25793, 25799, 25800, 25802, 25804 și 25906;
- avizul secretarului general înregistrat sub nr.14702/16.08.2023;
- avizele  Administrației Naționale a Rezervelor de Stat și Probleme Speciale nr.: 1866PS/ 09.06.2023, 1867PS/ 09.06.2023, 1868PS/ 09.06.2023, 1869PS/ 09.06.2023, 1870PS/ 09.06.2023, 1871PS/ 09.06.2023 și 1872PS/ 09.06.2023;
- avizul comisiilor de specialitate nr. 1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul prevederilor art. 129, alin. (2), lit. c) şi alin. (6), lit. a), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, 
	Consiliul Local al oraşului Boldeşti-Scăeni, întrunit în şedinţa publică ordinară în data de 22.08.2023, adoptă prezenta hotărâre:

Art.1.  (1) Se  aprobă concesionarea prin licitaţie publică a suprafeţei de 36,1673 ha teren situat în T 5, identificat conform datelor prevăzute  în anexa nr. 1 şi configurat conform planului de amplasament şi delimitare.
(2) Obiectivul concesiunii îl constituie construirea şi exploatarea unui parc de panouri fotovoltaice care să nu afecteze exploatarea suprafeţei de pajişte în sistem dual. 
(3) Concesionarea se face pentru o perioadă de 49 de ani. 
Art.2. Se aprobă Documentaţia de Atribuire în vederea concesionării terenului, conform anexei nr. 2.
Art.3. (1) Se împuterniceşte primarul oraşului să stabilească prin dispoziţie componenţa Comisiei de evaluare a ofertelor.



(2) Se desemnează domnul consilier local Simon Petru - membru în comisia de evaluare şi domnul consilier local  Biță Paul - membru supleant. 
Art.4. (1) Aprobă redevenţa minimă de pornire a licitaţiei în cuantum de 538.400 euro.
         (2) Redevența se va achita anual în două rate egale la paritatea leu/euro stabilită de BNR în preziua plății astfel: 1/2 din valoarea redevenței/an pâna la data de 30 martie și restul de 1/2 din valoarea redevenței/an până la 30 septembrie ale fiecărui an. Pentru primul an al concesiunii prima rată anuală se va achita în termen de 30 de zile de la data semnării  contractului.
Art.5. Se împuterniceşte primarul oraşului să încheie contractul de concesiune cu ofertantul declarat câştigător în urma licitaţiei. 
Art.6. Anexele nr.1-2 fac parte integrantă din prezenta hotărâre. 
          Art.7. Prezenta hotărâre se comunică Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi  se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local. 

        	DOBRICĂ CRISTIAN

